Mótseglun ( e. diamagnetism ) er eiginleiki sem öll efni hafa og lýsir sér í því að á hluti sem settir eru í segulsvið verkar kraftur í átt frá sterkara að veikara segulsviði . Í ótruflaðri stöðu er samanlagður segulkraftur á slíkt par þess vegna enginn . Í járnseglandi efnunum eru einnig óparaðir smáseglar , en í þeim efnum hafa smáseglarnir mikil innbyrðis áhrif hver á annan og leitast gjarna við að snúa allir í sömu átt . Í þeim undirflokki eru sömuleiðis ýmsar málmblöndur , en í öðrum undirflokkum járnseglandi efna eru til dæmis oxíðin seguljárnsteinn ( magnetít , Fe3O4 ) og hematít ( Fe2O3 ) og einnig ýmis önnur málmoxíð , málmsúlfíð og flóknari sambönd . En sérstaða járns og annarra járnseglandi efna felst í eiginleikum kristallsgrindarinnar sem leiða til þess að þar geta myndast allstór svæði ( domains ) þar sem smáseglar rafeindanna , sem eru á sveimi um kristallinn , raðast allir í sömu stefnu . Skýringin á því að flestir málmar eru ekki járnseglandi er þess vegna í stuttu máli sú að rafeindaseglarnir tengjast ekki hver öðrum á stórum svæðum eins og gerist í járni .